|  |
| --- |
| **Частична предварителна оценка на въздействието** |
| **Институция:**Министерство на земеделието и храните | **Нормативен акт:**Проект на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“ |
|  |  |
| **Лице за контакт:**Ирина Лазарова – директор на дирекция „Пазарни мерки и организации на производители“  | **Телефон и ел. поща:**02/ 985 11 620ilazarova@mzh.government.bg |
| **1. Проблем/проблеми за решаване:** **Проблем 1 „Необходимост от увеличаване на дела на биологичните и местни продукти в храненето на децата и учениците“*** 1. *Кратко опишете проблема/проблемите и причините за неговото/тяхното възникване. По възможност посочете числови стойности.*

През последните години политиката на Европейския съюз е насочена изключително в посока намаляване на екологичния отпечатък от човешката и индустриална дейност. В сферата на селското стопанство усилията на държавите членки се насочиха към повишаване дела на биологичното производство, намаляване употребата на минерални торове, препарати за растителна защита, въглеродния отпечатък от интензивното животновъдство. Тези усилия бяха рамкирани в споразумението за „Зелената сделка“ и в стратегията „От фермата до трапезата“, чиито инструменти за постигане на целите са всички механизми на Общата селскостопанска политика (ОСП) на ЕС. Общата цел на схемата за предлагане на плодове, зеленчуци и мляко и млечни продукти в детските градини, училищата и ЦСОП е увеличаване консумацията на плодове/зеленчуци/мляко и млечни продукти при храненето на децата и учениците с цел изграждане на здравословни хранителни навици. Чрез прилагането на схемите се дава възможност на подрастващите да се запознаят с разнообразието на продуктите, обект на схемите, и ползата от тяхната консумация. Така в бъдеще ще се подпомогне целенасоченото търсене на тези продукти, а присъствието им в дневния хранителен режим ще се засили.Приобщаването на децата в страната към идеята за здравословно хранене и устойчивото изграждане на навици и познанията в областта на земеделието и храненето са от особено значение за обществено-икономическото и социалното развитие на страната.Двете училищни схеми са част от ОСП и тяхното прилагане следва да бъде в съответствие с поставените глобални цели, още повече, че резултатът от тяхното прилагане е обвързан със здравето и хранителните навици на децата и учениците в Съюза. Осигуряването на повече биологични и местни продукти е пряко обвързано с екологичните амбиции на държавите членки и с поетите от тях ангажименти за постигане на поставените цели.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Съществуващата правна рамка не осигурява достатъчно висок дял на местните и биологично произведените продукти.*1.3. Посочете защо действащата нормативна рамка не позволява решаване на проблема/проблемите.*Определеният в наредбата брой доставки на биологично произведени продукти (от 4 до 6 за една учебна година) не покрива амбицията на страната да увеличи дела на консумираните екологични продукти, както и делът на местните плодове и зеленчуци (1/2 от доставките) не е достатъчен за постигане на задоволителни резултати в стремежа към реализиране на поставените цели. Също така, обхватът на допустимите за доставка в образователните институции плодове и зеленчуци, определен в наредбата, не включва достатъчно разнообразен асортимент.*1.4. Посочете задължителните действия, произтичащи от нормативни актове от по-висока степен или актове от правото на ЕС.*С проекта не се транспонират нормативни актове на институции на ЕС.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Не са извършвани последващи оценки, както и анализ за изпълнението на политиката.  |
| **2. Цели:****Цел 1** „Увеличаване на разнообразието и дела на местни и биологично произведени продукти в доставките на плодове, зеленчуци, мляко и млечни продукти в детските градини и училищата в страната“**Цел 2** „Изграждане на здравословни хранителни навици у децата и учениците в страната“. |
| **3. Заинтересовани страни:** 1. Министерския съвет2. Министерство на земеделието и храните3. Министерство на здравеопазването4. Министерство на образованието и науката5. Държавен фонд „Земеделие“6. Българската агенция по безопасност на храните7. Национално сдружение на общините в България8. Над 3300 училища и детски градини или приблизително 450 000 деца/ученици9. Над 300 доставчици на плодове/зеленчуци и на мляко/млечни продукти, сред които земеделски производители и млекопреработвателни предприятия |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се приема проект на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“. Към настоящия момент броят на доставките на биологични продукти е 4-6 бр. на плодове и зеленчуци и 4-6 бр. на мляко и млечни продукти от общо 50 бр. доставки за всяка от двете групи продукти за една учебна година. Доставяните плодове и зеленчуци, произведени от земеделски стопани регистрирани по Наредба № 3/1999 г., са 50 на сто от броя на доставките за една учебна година. Делът на биологично произведените и местни продукти в доставките на плодове, зеленчуци, мляко и млечни продукти в детските градини и училищата няма да съответства на поставените национални и европейски цели за преминаване към бит и култура с по-нисък екологичен отпечатък, както и асортиментът на доставяните плодове и зеленчуци няма да съответства на целите на схемата. От друга страна, изграждането на здравословни хранителни навици няма да следва темпа на световните тенденции към засилване присъствието на биологично произведени храни и храни от местен произход, доставката на които е с по-нисък екологичен отпечатък.**Положителни (икономически/социални/екологични) въздействия:**Не са идентифицирани.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Ще се създаде икономическа обстановка, която не отговаря на екологичните и социални стремежи на Съюза и на държавната политика в частност. *(върху всяка заинтересована страна/група заинтересовани страни)***Специфични въздействия:****Въздействия върху малките и средните предприятия:** Няма да се даде подходяща възможност за насърчаване на консумацията на разнообразни здравословни продукти. **Административна тежест:** Няма ефект.**Вариант 2** Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“.**Описание:** С изменението и допълнението на наредбата ще бъдат извършени необходимите промени, които да гарантират ангажираност на държавата към плавно преминаване към по-екологично селско стопанство – повече от половината доставки на плодове и зеленчуци ще включват продукти, произведени от земеделски стопани, регистрирани по Наредба № 3/1999 г., включително 9 бр. доставки на биологично произведени плодове и зеленчуци, произведени от оператори, вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз. Осигуряването на по-висок дял биологично произведени продукти, както и завишено присъствие на местни храни и увеличаване на видовото разнообразие в доставките на плодове и зеленчуци в детските градини и училищата ще допринесе за постигане в по-висока степен на заложената основна цел на двете училищни схеми – изграждане на здравословни хранителни навици у децата и учениците в страната. **Положителни (икономически/социални/екологични) въздействия:**Осигуряване на възможност за извършване на повече доставки на биологични и местни продукти в детските градини и училищата в страната и подобряване на разнообразието от плодове и зеленчуци. Схема за предоставяне на плодове, зеленчуци, мляко и млечни продукти в детските градини, училищата и ЦСОП е инструмент, който подпомага повишаването на хранителната култура и създаване на навици у децата и учениците за здравословно хранене с включване на плодове, зеленчуци, мляко и млечни продукти. Детските градини, училищата и ЦСОП са подходяща среда за въздействие върху хранителните навици.Целевата група са децата от I до подготвителна група в детските градини; децата от подготвителна група и учениците от І до IV клас в училищата и децата от подготвителнагрупа и учениците от І до IV клас в ЦСОП.Приобщаването на децата в страната към идеята за здравословно хранене и устойчивото изграждане на навици и познанията в областта на земеделието и храненето са от особено значение за обществено-икономическото и социалното развитие на страната.Прилагането на схемата за предлагане на плодове, зеленчуци, мляко и млечни продукти в детските градини, училищата и ЦСОП в страната цели устойчивост на постигнатите резултати във всички населени места в страната, като продължи да осигурява на децата от най-ранна възраст регулярен достъп до здравословни храни. За изграждането на трайни здравословни хранителни навици е необходимо дългосрочно прилагане на мерки (в т.ч. и училищната схема), за да може да се осигури приемственост в поколенията.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Не са идентифицирани.*(върху всяка заинтересована страна/група заинтересовани страни)***Специфични въздействия:**Плодовете, зеленчуците, млякото и млечните продукти в детските градини, училищата и ЦСОП се предоставят безплатно на децата и учениците. Доставянето им е осигурено с финансови средства от Европейския съюз и от националния бюджет.Подобряването на разнообразието от плодове и зеленчуци без изменение на общия брой доставки за учебна година няма да доведе до необходимост от допълнителни финансови средства от държавния бюджет. Прилагането на двете училищни схеми при увеличен дял на доставките на биологични продукти и местни продукти ще се осъществи в рамките на определения в Националната стратегия бюджет за периода 2023/2024 – 2028/2029 учебни години.**Въздействия върху малките и средните предприятия:** Ще се осигури възможност за по-голям брой доставки на местни продукти, включително биологично произведените плодове и зеленчуци и ще се подобри тяхното разнообразие. На доставчиците по двете училищни схеми ще бъдат възстановени разходите за извършените от тях доставки към учебните заведения от бюджета на ДФ „Земеделие“, съгласно подадените от тях и одобрени заявки за плащане.Извършените от одобрените заявители допустими разходи по схемата се възстановяват на база стандартни таблици за единични разходи, определени по методика, утвърдена от изпълнителния директор на ДФЗ.За формиране на цените на продуктите се използват данни от Системата за агропазарна информация (САПИ).За изчисление на крайните цени на продуктите по схемата към формираните цени се включват надбавки за опаковка и транспорт на продуктите до учебните заведения.Методиката гарантира разумен, съпоставим и проверим метод на ценообразуване, съобразен с правилата на европейското право в областта.**Административна тежест:** Няма ефект |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1 „Без действие“** | **Вариант 2** |
| ***Ефективност*** | Цел 1: | ниска | висока |
| Цел 2: | ниска | висока |
| ***Ефикасност*** | Цел 1: | ниска | висока |
| Цел 2: | ниска | висока |
| ***Съгласуваност*** | Цел 1: | ниска | висока |
| Цел 2: | ниска | висока |

 |
| **6. Избор на препоръчителен вариант:****По проблем 1: Вариант 2** Приемане наПостановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“. |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):** Не са идентифицирани. |
| **7. Консултации:**Проектът на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – Схема „Училищен плод“ и Схема „Училищно мляко“ ще бъде публикуван на интернет страницата на Министерство на земеделието и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?** |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:** Неприложимо |
| **11. Информационни източници:**Национална стратегия за прилагането на схема за предлагане на плодове, зеленчуци, мляко и млечни продукти в детските градини, училищата и центровете за специална образователна подкрепа В Република България от 2023/2024 до края на 2028/2029 учебна година<https://www.mzh.government.bg/media/filer_public/2023/03/31/natsionalna_s_trategiia_za_p_rilagane_na_uchilishchni_skhem_i_za_perioda_2023_2024_20_28_2029_uchebna_godina.pdf>Методика за определяне на стандартните таблици за единичните разходи <https://dfz.bg/bg/selskostopanski-pazarni-mehanizmi/school_milk/metodika-ceni/> |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност:** Ирина Лазарова – директор на дирекция „Пазарни мерки и организации на производители“ **Дата:** 27.03.2024 г.**Подпис:**  |